Lumix GF2 on oma eelkäijast pisema korpusega - see on saavutatud eelkõige väiksema aku kasutuselevõtuga. Sisseehitatud välklamp ning välguking on alles jäänud, kadunud on aga GF1 kaamera peal olnud režiimiketas  ning päris suur osa kaamera taga olnud juhtnuppudest. Kaotsi läinud nuppude asemel pakutakse puutetundlikku ekraani 3.0″ diagonaali ning 460 000 piksliga. Sensor on sama 12MP CMOS nagu GF1 kaameralgi. Sellest hoolimata on aga maksimaalset ISO tõstetud seniselt ISo 3200-lt ISO 6400-ni. Ilmselt toimib sealjuures siis vingem kaamerasisene müraeemaldus, sest pildiprotsessor on uus ja Panasonicu sõnul ka senisest võimsam.